Mariona Caldentey

**María Francesca Caldentey Oliver** (listen<sup>ⓘ</sup>; yo o tshotsweng ka Mopitlo a le lesome le boferabobedi ka 1996) yo o itsegeng ka **Mariona Caldentey** kana motlhofo **Mariona,** ke motshameki wa kgwele ya dinao ya porofeshionale wa moSpanish yo o tshamekang kwa pele mo setlhopheng sa Liga F sa FC Barcelona le sa setshaba sa Spain. 

## Botshelo ja pele
María Francesca Caldentey Oliver o tsholetswe kwa toropong ya Mallorca ya Felanitx ele ngwana wa ga Miguel Ángel Caldentey le María Oliver. Rraagwe e ne e le mokatisi wa kgwele ya dinao fa mmaagwe e ne e le mooki ka tiro. Gape o na le kgaitsadie yo motona mo go ene.

Caldentey o simolotse go tshameka kgwele ya dinao a le dingwaga tse nne kwa setlhopheng sa mo gae la bone e le tiro ya gagwe ya morago ga sekolo. Moragonyana o ne a tshameka futsal kwa Manacor kwa a fentse bosimega jo bontsi ebile a tshameka mo spanish championships tse tharo. Le fa Caldentey a sa golela kwa La Masia, o na le kgolagano ya botshelo jotlhe le FC Barcelona; rraagwe o ne e le mongwe wa barotloetsi ba *Els Tamarells*, nngwe ya ditlhopha tsa Barcelona tse ditona.

## Tiro ya setlhopha
**<big>Collerense</big>**

Caldentey o simolotse tiro ya gagwe ya kgwele ya dinao kwa bananeng ba CD Felanitx le CD CIDE. pele ga a ka kgona go tshameka mo setlhopheng sa basadibotlhe lantlha a le dingwaga tse lesome le bone kwa UD Collerense. Caldentey o gotse go ralala maemo a thulaganyo ya banana ba UD Collerense.

**<big>Barcelona</big>**

Ka Phukwi a le masome a mararo ka 2014, Caldentey a saena le Barcelona morago ga go atlega ga gagwe kwa European Championship ya 2019. Go ralala setlha sa 2014–2015 o ne a dira tshameko ya gagwe ya ntlha ya Copa de la Reina mo di quarterfinaleng tsa kgaisano ya 2015 ebile a nosa mo phenyong ya dino tse nne go lefela kgatlhanong le Levante. Barcelona e ne ya tswa mo kgaisanong eo mo legatong le le latelang kgatlhanong le Valencia.

## Tsa boditshabatshaba
**<big>Bonana</big>**

Caldentey a iponna maemo a boraro kwa U17 European Championships ya 2013 a emetse Spain. Mo sekamakgaolakgang a kgaisano, a nosa penaliti mo tlhagon kgatlhanong le Sweden mme ba felela ba latlhegelwa motshameko oo morago ga gore tlhago e  felele ka dino tse tlhano go tse nne mo tshiamelong ya Sweden. Mo motshamekong wa go bata maemo a boraro, Caldentey a kapotena setlhopha seo ebile a nosa mo motsotsong wa bo masome a mane le bobedi mo kgatampolong ya Belgium ka dino tse nne go lefela.

O ne a bona katlego e ntsi kwa U19 European Championship ka 2014. Caldentey o ne a simolola motshameko mongwe le mongwe mo kgaisanong eo, ga mmogo le go nosa nno ya ntlha mo motshamekong wa sekamakgaolakgang kgatlhanong le Norway. O ne a simolola mo makgaolakganyeng fa Spain e latlhegelwa kgatlhanong le Netherlands ka nno ya ga Vivianne Miedema mo motsotsong wa masome mabedi le bongwe.

Caldentey o ne a tsaa karolo mo sejaneng sa lefatshe sa U20 ka 2016 kwa a neng a nosa gabedi mo legatong la ditlhophana kgatlhanong le Canada le Japane. Spain e ne ya ntshiwa ka nako e e okeditsweng mo quarter-finaleng kgatlhanong le ba ba feletseng e nna ditshimega ba North Korea. Nno ya gagwe kgatlhanong le Canada e ne ya bidiwa nno ya kgaisano.

**<big>Bogolo</big>**

Ka 2017 Caldentey a iponna tshameko ya gagwe ya ntlha ya setlhopha sa setshaba se segolo fa Jorge Vilda a mmitsa kwa setlhopheng sa Spain kwa metshamekong ya botsalano kgatlhanong Switzerland. Dikgwedi tse pedi moragonyana o ne a dira iponagatso ya gagwe ya ntlha kwa Algarve Cup kgatlhanong le Japane, a tsena mo motsotsong wa masome a supa le boraro a ema leemo Amanda Sampedro. Spain e ne ya ya kwa makgaolakgannyeng kgatlhanong le Canada mme ba fenya kgaisano eo, ba a fa Canldentey bommampodi ja gagwe ja boditshabatshaba.

Caldentey o nositse nno ya gagwe ya boditshabatshaba kgatlhanong le Belgium mo motshamekong wa botsalano.

O ne a biletswa kwa setlhopheng sa Euro 2017. Caldentey o ne a simolola metshameko e le mebedi mo legatong la ditlhophana-phenyo kgatlhanong le Portugal le tatlhegelo kgatlhanang le Scotland. Morago ga Spain e iponela patlha kwa legatong la mantshano ka ntata ya rekote ya tekatekanyo, a simolola motshameko wa quarter-finale kgatlhanong le Austria mme a emisediwa mo motsotsong wa masome a matlhano le borataro. Spain e ne ya tswa mo kgaisanong eo morago ga tlhago ya di penaliti.

Ka 2019, Caldentey o ne a bitswa go ya go emela Spain kwa Algarve Cup ya 2019 kwa Spain e neng ya fetsa mo maemong a bosupa. O ne gape a biletswa kwa setlhopheng sa Spain sa sejana sa lefatshe sa 2019. O simolotse motshameko mongwe le mongwe mo legatong la ditlhophana la kgaisano eo kwa Spain e neng ya bona dintlha tse nne babo ba fetela kwa legatong la ba bofelo ba ba lesome le borataro e le lantlha mo ditsong tsa bone. Mo motshamekong wa legato la ba bofelo ba ba lesome le borataro, a tsena mo motsotsong wa bo masome a ferabongwe le boraro a emela Virginia Torrecilla mme Spain ya fela e latlhegelwa kgatlhanong le ba ba feletseng e nna bommampodi, Amerika.

O ne a le mo go ba  *Las 15,* setlhophana sa batshameki ba ba neng ba re ga ba nne teng mo go ka tlhophiwa mo go tsa boditshabatshaba ka Lwetse wa 2022 ka ntata ya go seke go itumelele mokatisimogolo Jorge Vilda, mme o ne a nna mongwe wa ba bararo ba ba neng ba tlhophiwa mo setlhopheng sa kgaisano mo dikgweding tse di ferangbongwe moragonyana. O ne a le mo lenaaneng la ba ba simololang kwa makgaolakgang a sejana sa lefatshe sa 2023 kwa Spain e neng ya fenya Enyelane ka nno ele nngwe go lefela go fenya sejana seo e le lantlha.

## Dipalopalo tsa tiro

### Setlhopha

: *Esale ka motshameko o o tshamekilweng ka Mopitlo a supa ka 2024*

### Tsa boditshabatshaba

: *Lenaane la dino le maduo a Spain pele,karolo ya dino e supa dino morago ga nno nngwe le nngwe ya ga Caldentey.*

## Ditlotla
**Barcelona**

* Primera División: 2014–15, 2019–20, 2020–21, 2021–22, 2022–23, 2023–24
* UEFA Women's Champions League: 2020–21, 2022–23, 2023–24
* Copa de la Reina de Fútbol: 2017, 2018, 2019–20, 2020–21, 2023–24
* Supercopa Femenina: 2019–20, 2021–22, 2022–23, 2023–24
* Copa Catalunya: 2014, 2015, 2016, 2017

**Spain**

* FIFA Women's World Cup: 2023
* UEFA Women's Nations League: 2023–24
* UEFA Women's Under-19 Championship: maemo a bobedi 2014
* Algarve Cup: 2017

**Tsa gagwe**

* IFFHS Women's UEFA Team: 2023

## Metswedi